Slektsforskerdagen 2025
2025-10-25 10:00 - 16:00 (Europe/Oslo)
Supertilbud på Slektsforskerdagen!
Medlemskap 2026 for kun kr 290.
Du får også inkludert medlemstilgang til foreningens nettsider ut året 2025.

Tilbudet gjelder kun lørdag 25. oktober og for nye medlemmer, både gjennom å bestille i nettbutikken og ved å møte oss på stand.

På Slektsforskerdagen har vi stand på Riksarkivet i Oslo 10-16:00 og tilstede på Statsarkivet i Stavanger (Norgesprosjektet-DNA) 10-14:00. Melder du deg inn der får du i tillegg med deg en sammenleggbar anetavle i velkomstgave.

OBS! Har du DNA-tester som du gjerne vil få sendt inn, så kan du også ta de med til vår stand (send også e-post til support@genealogi.no for å avtale), da det samles opp til en forsendelse.

Kveldsmøte på Skedsmokorset
2025-11-13 18:00 - 20:00 | Norsk Slektshistorisk Forening, Vestvollveien 54, Skedsmokorset, Akershus, 2019, Norway
Vi åpner dørene i våre nye lokaler på Skedsmokorset. Det blir kaffe på kanna og litt slektsprat.
Verter: Rune og Håvard

Webinar: Da Sverige var arvefienden. Norge og den store nordiske krigen 1700-1721
2025-11-20 18:30 - 20:00 | Zoom (nettmøte)
Perioden mellom 1550 og 1720 er i norsk historie preget av endeløse kriger mellom Danmark-Norge og arvefienden Sverige. Den største og siste av dem var Den store nordiske krigen, som raste i Norden mellom 1700 og 1721. Krigen medførte enorme byrder for alle som bodde i Norge, i form av ekstraskatter, konstante soldatutskrivinger og krigsskader. Spesielt i krigens sluttfase, da Norge ble invadert av svenske karolinere 1716 og 1718. Som nasjonal krigs- mobiliserings- og krisetid kan perioden i nyere tid egentlig kun sammenlignes med Napoleonskrigene eller Andre verdenskrig.

I dette webinaret vil historiker Ola Teige, fra Høgskulen i Volda, fortelle om denne krigen. Hva slags internasjonal konflikt var det? Hvordan påvirket den staten og samfunnet i Norge? Og hvilke følger fikk krigen etterpå, når fred og ikke krig ikke lenger var normalen? Han vil også si noe hvilke kilder som finnes til krigen, og hvordan man kan forske på militære og sivile forfedre som gjennomlevde den.»

Webinaret er gratis for medlemmer (invitasjon med lenke sendes til alle medlemmer på epost), for deg som ikke er medlem koster det 75,- da vil du få lenke ved å melde deg på i nettbutikken: https://genealogi.no/produkt/webinar/
Vert: David W. Howden
OBS! Webinaret sendes kun direkte, altså tas det ikke opptak

Segl og seglavtrykk som signatur.
2026-01-15 18:30 - 20:00 | Zoom
Webinar om: Segl og seglavtrykk som signatur -Egenarten til våpensegl og bumerker og deres bruk i middelalderen og tidlig nytid.

I dette webinaret vil Kaare Seeberg Sidselrud, formann i Norsk Heraldisk Forening fortelle oss om dette temaet:

Velkommen til et streiftog i heraldikkens verden med hovedvekt på segl både med heraldiske motiv og med bumerker og andre beslektede identifikasjonssystemer. Heraldikk er læren om våpenskjold som både kunst og vitenskapelig disiplin. Et heraldisk våpen følger spesielle regler for design og går i arv efter bestemte regler. Betydningen av seglet i middelalder og nytid kan gjerne sammenlignes med dagens Bank-ID. Bruken av segl var viktig for å dokumentere en lang rekke forhold, typisk innenfor avtaler, testamenter, hyllingsdokumenter og brev for å neven noe. Det finnes et rikt kildemateriale som fortsatt er bevart, men samtidig har mye gått tapt gjennom århundrene. En del materiale er publisert, men langt fra alt. Jeg vil også peke på en del trykte kilder som kan være nyttige..

Webinaret er gratis for medlemmer (invitasjon med lenke sendes til alle medlemmer på epost), for deg som ikke er medlem koster det 75,- da vil du få lenke ved å melde deg på i nettbutikken: https://genealogi.no/produkt/webinar/
Vert: David W. Howden
OBS! Webinaret sendes kun direkte, altså tas det ikke opptak

Slektsforsker-LAN
2026-01-24 11:00 - 2026-01-25 16:00 | Husebylåven, Husebyveien 28, Skedsmokorset, Akershus, 2020, Norway
Vi arrangerer LAN for 13. gang, og inviterer igjen til en helg fylt med slektsforskning, faglig påfyll og sosialt fellesskap.
Arrangementet går av stabelen 24.–25. januar. Dørene åpner lørdag kl. 10:30, og programmet starter kl. 11:00. Lørdag kveld samles vi til sosialt samvær fra kl. 19:00 med quiz og pizza. Søndag åpner dørene kl. 11:00, og arrangementet avsluttes før kl. 16:00.
Dette er inkludert i deltakeravgiften
Prisen inkluderer:

Lunsj både lørdag og søndag

Pizza lørdag kveld

Kaffe og kaker begge dager

Årets foredragsholdere og temaer
Vi byr på et variert og aktuelt fagprogram:

Christoffer Owe: Jakten på Anders Mowats forfedre

Liv Marit Haakenstad: Mormonerutvandringen fra Norge til USA på 1800-tallet

Jan Myhrvold: Forskning i svenske kilder

Randi Hagen: Bruk av KI for slektsforskere

Kristen Rekdal: Hvem var Den ukjente Jon? Om Nesje- og Aspa-ættene og DNA

I tillegg settes det av tid til felles problemløsing i plenum, korte innlegg, skrifttyding og mulig en konkurranse.
Sosialt program lørdag kveld
Fra kl. 19:00 blir det sosial samling med pizza og tradisjonell dagsquiz. Dette er en fin anledning til å bli kjent med andre slektsforskere og dele erfaringer.
Påmelding
Påmelding er nå åpnet. Meld deg på via Slektsbutikken.Av hensyn til plass og matbestilling er påmeldingsfristen torsdag 22. januar kl. 23:59.
Viktig informasjon

Arrangementet strømmes ikke og gjennomføres kun fysisk.

Husk å ta med egen PC eller Mac.

Har du et spennende funn eller en slektsgåte du ønsker å dele med deltakerne? Det er fortsatt mulig å melde inn korte presentasjoner. Send e-post til kontor@genealogi.no.
Vi gleder oss til en inspirerende helg med kunnskap, samarbeid og slektsglede. Velkommen til LAN for slektsforskere!

Kveldsmøte på Skedsmokorset
2026-02-12 18:00 - 20:00 | Norsk Slektshistorisk Forening, Vestvollveien 54, Skedsmokorset, Akershus, 2019, Norway
Vi åpner dørene i våre lokaler på Skedsmokorset. Det blir kaffe på kanna og litt slektsprat.
Verter: Rune Nedrud og Håvard Blom
Tema: Billion Graves/Findagrave

Kveldsmøte på Skedsmokorset
2026-03-12 18:00 - 20:00 | Norsk Slektshistorisk Forening, Vestvollveien 54, Skedsmokorset, Akershus, 2019, Norway
Vi åpner dørene i våre lokaler på Skedsmokorset. Det blir kaffe på kanna og litt slektsprat.
Verter: Rune og Håvard
Tema: Gramps

DNA-seminar
2026-03-14 10:00 - 16:00 | Langhuset, Gamle Vevelstadvei 34, Langhus, 1405, Norway
Som tidligere arrangerer vi et dagsseminar om bruk av DNA i slektsforskning på Langhus i Ski.
Det blir foredrag om lokale prosjekter, teststrategier, testing av søsken, «etnisitetstesten», Y-DNA, m.m.
Meld deg på i Slektsbutikken
Foreløpig program
Anne Marit Berge:

Hvorfor teste hos FamilytreeDNA?

David W. Howden:

Aldersestimat og etnisitesberegning -Hva er det og hva kan det brukes til?

Jan Myhrvold:

Y-DNA og faste slektsnavn -to viktige faktorer i kombinasjon

Rune Nedrud:

DNA-testing av søsken

Frode Myrheim og Trond Ø. Lunde:

Eidsvollprosjektet

Pris: 200,- for medlemmer, fullpris: 400,-
Inkluderer lunsj, kaffe og kaker.
Sted: Langhuset, Gamle Vevelstadvei 1405 Langhus.
OBS! Påmeldingsavgift er ikke refunderbar.

Kveldsmøte om NSFs nye navneregister
2026-05-12 18:00 - 20:00 | Norsk Slektshistorisk Forening, Vestvollveien 54, Skedsmokorset, Akershus, 2019, Norway
Vi inviterer til kveldsmøte i våre lokaler på Skedsmokorset.
Tema: NSFs nye navneregister.
Verter: Rune Nedrud og Håvard Blom.
Tidspunkt: 12. mai 2026 kl. 18-20:00
Vi har endel planer for registeret og har kommet et godt stykke på vei.
Så langt er deler av registeret for Genealogen og NST lastet inn, samt noen skifteprotokoller.
Det er endel jobb og registeret er nå oppe i ca. 30.000 navn og mer er på vei.

Årsmøte 2026
2026-05-20 19:00 - 21:00 | Norsk Slektshistorisk Forening, Vestvollveien 54, Skedsmokorset, Akershus, 2019, Norway
NSFs årsmøte:
Årsmøte i foreningens lokaler på Skedsmokorset (Vestvoldveien 54, Skedsmokorset) 20. mai kl. 19:00
Etter årsmøtet blir det foredrag ved Steinar Bunæs:
«Tømmerstokkens reise fra Bingen til Bjørvika»
Tømmerets ferd helt fra skogen via fløting i Glomma – Nitelva og videre til saging i Strømmen og lagrings- og eksportvirksomhetene i Christiania.
Det blir servering av marsipankake, wienerstang med kaffe.

Sommertur til Ringerike
2026-06-06 09:00 - 17:00
Norderhov kirke Foto: T. Bjørnstad, 2005
Foreningen besøker Norderhov kirke og severdighetene på kirkegården.
Lunsj og kaffe med guidet omvisning på Mo gård (Jørgen Moes fødested).
Lokal guide tar oss med til Steinsfjerdingen, Stein gård og forteller oss om Ringerike underveis på bussturen.
Transport: Buss fra Oslo Bussterminal kl. 09:00 med retur til Oslo ca. kl. 17:00
Pris for medlemmer: kr. 600,-
Pris for ikke-medlemmer: kr. 750,-
Prisen inkluderer lunsj

Meld deg på i Slektsbutikken
NB! bindende påmelding

Litt mer detaljer:
Når vi ankommer Ringerike, blir det omvisning ved Dronning Åsta, vikingskipet til Hardraade vikingeskipforening. Velkomst til Ringerike over en kopp kaffe.
Neste stopp er Stein gård, der vi får omvisning ved kirkeruinen, der blir det foredrag om kongene på Stein og Dronning Åsta. Kirkens historie, vi ser Halvdanshaugen fra bussen.
Så drar vi videre til Norderhov kirke, der blir det omvisning på kirkegården og litt selvstendig tid til å vandre litt rundt i området.
Vi avslutter runden på Mo gård (Jørgen Moes fødested) med lunsj og kaffe, før vi tar bussrunden videre gjennom Ringerike.
Det blir guiding om Ringerikes historiske epoker fra ca år 0 til 1940 og fra bussen passerer vi og får høre om: Hesselberg gård, Kampene i haug, Sætrang (funnet) (350-400 e kr), Gjermundbu (eneste hjelmenfunnet fra vikingtid) ca 1000, Helgelandsmoen (1862 til 1994) og Idibera (runesten fra romersk jernalder – funnsted) der vi tar en stopp og strekker på beina før vi vender om til Oslo.

Slektsforskerkonferansen 2026 (100-årsjubileum)
2026-11-14 10:00 - 18:30 | Thon Hotel Oslo Airport, Balder Allé 2, Gardermoen, 2060, Norge
I år fyller foreningen 100 år og det ønsker vi å markere med en konferanse.

Detaljer og program kommer
Priser frem til 1. sept
Konferanse: 1400,-
Festmiddag: 600,-
Jubileumspris samlet: 1926,-
Priser etter 1. sept
Konferanse: 1600,-
Festmiddag: 700,-
